Stasys Bočkus

Stasys Bočkus (g. 1945 m. sausio 2 d. Mikai, Endriejavo valsčius) – Lietuvos inžinierius mechanikas, habilituotas technologijos mokslų daktaras.

 Biografija 
1969 m. baigė Kauno politechnikos institutą. 1999 m. habilituotas technologijos mokslų daktaras.

Nuo 1973 m. KPI (nuo 1990 m. Kauno technologijos universitetas) dėstytojas, nuo 1995 m. Metalų technologijos katedros vedėjas; nuo 2000 m. profesorius. Lietuvos standartizacijos departamento Liejininkystės komiteto pirmininkas.

Sukūrė sudėtingo profilio ketaus ruošinių liejimo technologiją.

 Bibliografija 
 Specialieji liejimo būdai, su kt., 1991 m., rusų kalba
 Specialieji liejimo būdai, 1996 m.
 Horizontalusis tolydinis ketaus liejimas, 1997 m.
 Liejinių formavimo teorija, bendraautoris Vitoldas Dagys, KTU leidykla Technologija, 2007 m.

 Šaltiniai 

Kategorija:Lietuvos inžinieriai mechanikai
Kategorija:Lietuvos išradėjai